Joventut repartix l’Agenda Jove 2021-2022 de la Xarxa JOVES.NET dedicada a les fake news
29 de setembre 2021

![Imagen sin texto alternativo.](/media/n0bczxkw/77-c_cuerpofakenews.jpg)  
  
  

Des de la Xarxa JOVES.NET, que agrupa a 22 ajuntaments els quals treballen coordinadament les seues polítiques de joventut, entre els que es troba el departament de Joventut i Infància de l’Ajuntament de Sagunt, es va decidir dedicar la seua tradicional AGENDA JOVE a les fake news. En l’agenda, s’aborden claus per a identificar la informació manipulada o falsa de la vida quotidiana, sobre cursos, ofertes de treball, medicaments i vacunes, etc. a més informació dirigida a previndre la difusió de l’odi i a promoure la discriminació. A més, inclou tota mena d'informació sobre serveis i programes per a joves com ara la Garantia juvenil per a la inserció laboral, les activitats mediambientals d'HORTA NETA, els programes de joves en acció - CORRESPONSALS, el nou servei d’informació sexual JOVES.SEX i d'altres.

  

L'agenda s'ha elaborat a partir dels continguts de la [campanya #Nofake​](https://mimporta.info/recursos/no-fake/) de l’Institut Balear de la Joventut  amb la col·laboració de l’Institut Valencià de la Joventut (IVAJ), del Instituto Português do Desporto e da Juventude i ERYCA (European Youth Information and Counselling Agency). 

  

A més de servir per a organitzar el temps, l’agenda aporta elements informatius i formatius per al foment del pensament crític i per a la gestió de la informació. Compta amb el finançament de institucions com l'Institut Valencià de la Joventut de la Generalitat Valenciana i la Diputació de València. Així mateix s'emmarca en l'estratègia dels Objectius de desenvolupament sostenible (ODS) de Nacions Unides.

  

Fake news és el nom que reben les notícies sense veracitat i que es transmeten a través de diferents portals de notícies, mitjans de comunicació i xarxes socials com si foren reals. Busquen desinformar el públic a través d’un conjunt fals o alterat i d’una o altra manera, modificar l’opinió pel que fa a un tema particular, generalment de to polític. Sovint estan relacionades amb la difusió dels discursos d'odi o el negacionisme científic.

  

Al nostre país, el 86% de les persones té dificultats per a distingir una notícia falsa d’una vertadera. Compartir informació falsa sense ser-ne conscient, pot tindre conseqüències greus a nivell humà i fins i tots, penals. En este sentit, és important mantindre una actitud crítica i per això, la Xarxa JOVES.NET vol ajudar a les persones joves a detectar les fake news.

  

Tal i com marca l’objectiu número 4 dels Objectius de Desenvolupament Sostenible, treballen per a garantir una educació inclusiva, equitativa i de qualitat, que promoga oportunitats d'aprenentatge. Esta agenda farà pensar, cercar, contrastar i saber amb quin tipus de notícia s’estan trobant.

  

L'agenda es pot recollir gratuïtament al Casal Jove del Port de Sagunt, i també als centres joves dels altres municipis de la Xarxa Joves.net (Alaquàs, Albal, Aldaia, Almussafes, Barri del Crist, Benetusser, Catarroja, Godella, Manises, Mislata, Moncada, Paiporta, Paterna, Picanya, Picassent, la Pobla de Farnals, Quart de Poblet, Sedaví, Silla, Torrent y Xirivella).

  

![Imagen sin texto alternativo.](/media/smapxtr0/77-c_cuerpofakenews2.jpg)  
  
  
​

*   [](http://www.facebook.com/sharer.php?u=https://aytosagunto.es/va/actualitat/joventut-repartix-l-agenda-jove-2021-2022-de-la-xarxa-joves-net-dedicada-a-les-fake-news/ "Facebook")
*   [](http://twitter.com/share?url=https://aytosagunto.es/va/actualitat/joventut-repartix-l-agenda-jove-2021-2022-de-la-xarxa-joves-net-dedicada-a-les-fake-news/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-repartix-l-agenda-jove-2021-2022-de-la-xarxa-joves-net-dedicada-a-les-fake-news/ "Linked In")
*   [](mailto:?body=https://aytosagunto.es/va/actualitat/joventut-repartix-l-agenda-jove-2021-2022-de-la-xarxa-joves-net-dedicada-a-les-fake-news/)